 Wasanii hao ambao watatumbuiza pamoja na Alikiba na Feza Kessy katika uwanja wa Farasi nyuma ya shule za Oyesterbay ni pamoja na Sauti Sol kutoka Kenya, Mafikizolo, Beatenberg na Black Motion zote za Afrika Kusini.Akizungumza jijini Dar es Salaam jana mratibu wa onesho hilo kubwa, Harry Magere alisema kuwa Sauti Sol ndio watakuwa wa kwanza kutua nchini watakapowasili saa 3 asubuhi na baadaye kufuatiwa na wenzao wa Afrika Kusini.Alisema kuwa maandalizi yote yanakwenda vizuri na wanamuziki, ambapo aliwataka wapenzi wa muziki kujitokeza kwa wingi kushuhudia onesho ambalo litakuwa la aina yake.Alisema kuwa wasanii wa Tanzania Alikiba na Kessy walikuwa katika mazoezi makali wakijiandaa kwa ajili ya onesho hilo la aina yake ambalo linatazamiwa kuanza saa 6:00 mchana hadi 1:00 usiku.